02011672712960008 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1167 

27 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και Προσαρμογή στις διατάξεις του Ν. 
2414/96 του Καταστατικού του «ΟΡΓΑΝΙΣΜΟΥ ΑΣΤΙ¬ 
ΚΩΝ ΣΥΓΚΟΙΝΩΝΙΩΝ ΑΘΗΝΩΝ (Ο.Α.Σ.Α.) Α.Ε.». 1 

Εγκριση των τροποποιήσεων του καταστατικού της 
Ανώνυμης Εταιρείας με την επωνυμία «ΑΝΩΝΥΜΗ 
ΣΥΓΚΟΙΝΩΝΙΑΚΗ ΕΤΑΙΡΕΙΑ ΘΕΡΜΙΚΩΝ ΛΕΩ- 

ΦΟΡΕΙΩΝ-Ε.ΘΕ.Λ. Α.Ε.». 2 

Τροποποίηση και συμπλήρωση του καταστατικού του 
Οργανισμού «Ηλεκτροκίνητα Αεωφορεία Περι¬ 
οχής Αθηνών - Πειραιώς». 3 

Έγκριση τροποποιήσεων του Καταστατικού της 
«ΗΣΑΠ Α.Ε.» για την προσαρμογή του στις διατά¬ 
ξεις του Ν. 2414/96. 4 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 40561/4566 (1) 

Τροποποίηση και Προσαρμογή στις διατάξεις του Ν. 


2414/96 του Καταστατικού του ΟΡΓΑΝΙΣΜΟΥ ΑΣΤΙ¬ 
ΚΩΝ ΣΥΓΚΟΙΝΩΝΙΩΝ ΑΘΗΝΩΝ (Ο.Α.Σ.Α.) Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τον νόμο 2175/93 “Οργάνωση ενιαίσυ φορέα αστι¬ 
κών συγκοινωνιών στην περιοχή Αθηνών - Πειραιώς και 
Περιχώρων και άλλες διατάξεις”: 

β) Τον νόμο 2414/96 “Εκσυγχρονισμός των Δημοσίων 
Επιχειρήσεων και Οργανισμών και άλλες διατάξεις”. 

γ) Την απόφαση του Διοικητικού Συμβουλίου του 
Οργανισμού Αστικών Συγκοινωνιών Αθηνών Α. Ε. με αριθ. 
382/96 της συνεδρίασής του της 18/12/1996. 

δ) Το γεγονός ότι από τις διατάξεις της απόφασης αυ¬ 
τής δεν προκαλείται δαπανη εις βάρος του κρατικού προ¬ 
ϋπολογισμού, αποφασίζουμε: 

ε) Την αποφ. 566/26.9.96 «Καθορισμός αρμοδιοτήτων 
του Υφυπουργού Μεταφορών και Επικοινωνιών, 
Εγκρίνουμε την τροποποίηση και προσαρμογή του Κα¬ 
ταστατικού (ν. 2175/93) του “Οργανισμού Αστικών 


Συγκοινωνιών Αθηνών (Ο.Α.Σ.Α.) Α.Ε.” στις διατάξεις του 
Ν. 2414/96 ως εξής: 

Άρθρο Πρώτο 

Η παράγρ. 4του άρθρου 2του Ν.2175/93, η οποία ανα- 
φέρεται στα όργανα της Εταιρείας, ήτοι στην Γ ενική 
Συνέλευση των Μετόχων (Γ.Σ.) και το Διοικητικό 
Συμβούλιο (Δ.Σ.) της Εταιρείας αντικαθίσταται ως εξής: 

4. Η Γ.Σ. των Μετόχων του Ο.Α.Σ.Α. εγκρίνει τα Κατα- 
στατικάτου Οργανισμού καιτων Εταιρειώνπου ιδρύονται 
κατά το άρθρο 1 παρ.4τουπαρόντος νόμου. Στη Γ.Σ. του 
Ο.Α.Σ.Α. το Ελληνικό Δημόσιο εκπροσωπείται από τους 
Υπουργούς Εσωτερικών, Οικονομικών και Μεταφορών 
και Επικοινωνιών. 

Άρθρο Δεύτερο 

Προστίθενται παράγραφοι στο ίδιο άρθρο με αρίθμηση 
4α, 4β, 4γ, 4δ, 4ε, 4στ, που έχουν ως εξής: 

4α. Όργανα Διοίκησης της Εταιρείας είναι: 
α) Το Διοικητικό Συμβούλιο 
β) Ο Διευθύνων Σύμβουλος 
γ) Το Συμβούλιο Διεύθυνσης 
4β. Το Διοικητικό Συμβούλιο. 

1. Το Δ.Σ. είναι το ανώτατο διοικητικό όργανο της Εται¬ 
ρείας και κατά κύριο λόγο διαμορφώνειτη στρατηγική και 
την πολιτική ανάπτυξη της Εταιρείας, ενώ εποπτεύει και 
ελέγχει τη διαχείριση της περιουσίας της. 

2. Η θητεία του Δ.Σ. είναι πενταετής. 

3. Το Δ.Σ. της Εταιρείας είναι ενδεκαμελές (11) και απο- 
τελείται από τους εκπροσώπους των μετόχων, δύο εκπρο¬ 
σώπους των εργαζομένων στην Εταιρεία που εκλέγονται 
με άμεση και καθολική ψηφοφορία, από ένα πρόσωπο που 
υποδεικνύεται απότην Οικονομική και Κοινωνική Επιτροπή 
(Ο.Κ.Ε.) και ορίζεται σύμφωνα με την παρ. 3 του άρθρου 6 
του Ν. 2414/96 και από εκπροσώπους του Δημοσίου. Οι εκ¬ 
πρόσωποι του Δημοσίου στο Δ.Σ., μεταξύ των οποίων ο 
Πρόεδρος και ο Διευθύνων Σύμβουλος, ορίζονται με κοινή 
απόφαση των Υπουργών Εθνικής Οικονομίας, Οικονο¬ 
μικών και του Υπουργού Μεταφορών και Επικοινωνιών. 
Επίσης στο Δ.Σ. μετέχει ως τακτικό μέλος ένας υπάλληλος 
του Γενικού Αογιστηρίου του Κράτους του Κλάδου Π.Ε. - 
Δημοσιονομικών με βαθμό Α’, ο οποίος ορίζεται με απόφα¬ 
ση του Υπουργού Οικονομικών που εκδίδεται μετά από ει¬ 
σήγηση της Δ/νσης Κίνησης Κεφαλαίων, Εγγυήσεων 
Δανείων και Αξιών του Γ.Λ.Κ. (Δ 25). Η συμμετοχή αυτού 







12352 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διαρκεί μέχρι ολοσχερούς εξόφλησηςτων εγγυημένων δα¬ 
νείων της Εταιρείας από το Ελληνικό Δημόσιο. 

4. Το υποδεικνυόμενο από την Ο.Κ.Ε. μέλος προέρχεται 
από φορείς σχετικούς με την Εταιρεία και προτείνεται μέ¬ 
σα σε αποι^ιστική προθεσμία δύο (2) μηνών αφότου ει¬ 
δοποιηθεί η Ο.Κ.Ε. από το Υπουργείο Εθνικής Οικο¬ 
νομίας. Η ίδια προθεσμία ισχύει και για την πρόταση εκ¬ 
προσώπων των εργαζομένων. Αν οι προθεσμίες αυτές 
παρέλθουν άπρακτες το Δ.Σ. συγκοτείται και λειτουργεί 
χωρίς τα μέλη αυτά. 

5. Αν, για οποιοδήποτε λόγο, κενωθεί θέση συμβούλου, 
επιβάλλεται στους συμβούλους που απομένουν, να ζητή¬ 
σουν αρμοδίως αντικαταστάτη για το υπόλοιπο της θητεί¬ 
ας του συμβούλου που αντικαθίσταται από τον έχοντα το 
δικαίωμα διορισμού ή εκλογής του υπό αντικατάσταση 
συμβούλου. 

4γ. Διευθύνων Σύμβουλος 

1. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε (5) ετών μετά από δημόσια προκήρυξη 
της θέσης. 

2. Ο Διευθύνων Σύμβουλος είναι μέλος του Δ.Σ. της 
Εταιρείας και η ιδιότητά του δεν είναι ασυμβίβαστη με την 
ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα για την κατάλη¬ 
ψη της θέσης τσυ Διευθύνοντος Συμβούλου είναι πτυχίο 
Α.Ε.Ι. της ημεδαπής ή ισότιμο της αλλοδαπής και πενταε¬ 
τής εμπειρία σε θέση σημαντικής ευθύνης και απαιτήσε¬ 
ων στο δημόσιο ή τον ιδιωτικό τομέα, με αντικείμενο σύ¬ 
ναψές προς το κύριο αντικείμενο των δραστηριοτήτων 
της Εταιρείας. 

4. Η δημόσια προκήρυξη της θέσης του Διευθύνοντος 
Συμβούλου γίνεται με κοινή απόφαση των Υπουργών 
Εθνικής Οικονομίας και του Υπουργού Μεταφορών και 
Επικοινωνιών. Με την απόφαση αυτή καθορίζεται η διαδι¬ 
κασία της επιλογής, εξειδικεύονται τα αναγκαία προσό¬ 
ντα και μπορεί να ορίζεται ότι για την κατάληψη της θέσης 
απαιτσύνται και προσόντα πέραν των αναφερομένων 
στην προηγούμενη παράγραφο. 

4δ. Συμβούλιο Διεύθυνσης - Γενικοί Διευθυντές 

1. Στην Εταιρεία λειτουργεί Συμβούλιο Διεύθυνσης, με 
κύρια αποστολή το συντονισμό και την εξασφάλιση της α¬ 
παραίτητης συνοχής της λειτουργίας της Εταιρείας, την ε¬ 
πίλυση σημαντικών προβλημάτων της τρέχουσας διαχείρι¬ 
σης, τη λήψη αποφάσεων για προμήθειες ή αναθέσεις έρ¬ 
γων μέχρι το τιθέμενο από το Δ.Σ. χρηματικό όριο και την 
άσκηση κάθε άλλης αρμοδιότητας που του εκχωρείτο Δ.Σ. 
Στο Συμβούλιο Διεύθυνσης μετέχει ως Πρόεδρος ο 
Διευθύνων Σύμβουλος και οι Γενικοί Διευθυντές ή αν υπάρ¬ 
χει μόνο ένας Γ ενικός Διευθυντής, αυτός και οι Διευθυντές 
ή σε κάθε άλλη περίπτωση, οι Διευθυντές. Το Δ.Σ. εγκρίνει 
τον Κανονισμό Λειτουργίας του Συμβουλίου Διεύθυνσης 
μετά από πρόταση του Διευθύνοντος Συμβούλου. 

2. Οι Γενικοί Διευθυντές είναι ανώτατα στελέχη της Εται¬ 
ρείας, εκτός οργανικών θέσεων, προίστανται αυτοτελών 
τομέων δράσης και ορίζονται με απόφαση του Δ.Σ. που εκ- 
δίδεται μετά από πρόταση του Διευθύνοντος Συμβούλου, 
όπου προσδιορίζονται και οι αρμοδιότητες ενός εκάστου. 

3. Οι Γ ενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της Εταιρείας ή ε¬ 
κτός αυτού με απόσπαση ή με σύναψη ειδικής σύμβασης. 

4. Η αναγκαιότητα διορισμού Γ ενικών Διευθυντών υπό- 
κειται στην κρίση του Δ.Σ. το οποίο καθορίζει τον αριθμό 
και τις αρμοδιότητέςτους, καθώς και τον τρόπο λειτουρ¬ 
γίας του Συμβουλίου Διεύθυνσης. 

4ε. Στρατηγικό - Επιχειρησιακό Σχέδιο 


1. Η Εταιρεία υποχρεούται να καταρτίζει: 

α) Το Στρατηγικό Σχέδιο (Σ.Σ.) που καθορίζει στο πλαί¬ 
σιο της γενικότερης κυβερνητικής πολιτικής, τους μα¬ 
κροχρόνιους βασικούς στόχους για την εκπλήρωση των 
σκοπών της Εταιρείας και τις μεθόδους πραγματοποίη¬ 
σής τους, όπως ορίζει το άρθρο 3 του Ν. 2414/96. 

β) Το Επιχειρησιακό Σχέδιο (Ε.Σ.) με διάρκεια τριών (3) 
έως πέντε (5) ετών. Το Ε.Σ. εξειδικεύει τους στόχους του 
Σ.Σ. και τις μεθόδους πραγματοποίησής τους για καθένα 
από τα έτη της διάρκειάς του, όπως ορίζει το άρθρο 3 του 
Ν. 2414/96. 

4στ. Συμβόλαιο Διαχείρισης - Έλεγχος της τήρησής του. 

1. Μεταξύ του Προέδρου του Δ.Σ. και του Διευθύνοντος 
Συμβούλου της Εταιρείας αφ’ ενός και του Δημοσίου εκ¬ 
προσωπούμενου από τον Υπουργό Εθνικής Οικονομίας 
και τον Υπουργό Μεταφορών και Επικοινωνιών αφ’ ετέ¬ 
ρου, συνάπτεται “Συμβόλαιο Διαχείρισης”, στο οποίο κα¬ 
θορίζονται με λεπτομέρεια και στο πλαίσιο του Σ.Σ. και 
του Ε.Σ. οι στόχοι που ο Πρόεδρος του Δ.Σ. και ο 
Διευθύνων Σύμβουλος αναλαμβάνουν να εκπληρώσουν 
κατά τη διάρκεια της θητείας τους. Το Συμβόλαιο 
Διαχείρισης κατατίθεται στην αρμόδια κατά τον Κανονι¬ 
σμό της Βουλής Επιτροπή (άρθρο 4). 

2. Το Συμβόλαιο Διαχείρισης περιλαμβάνει όσα ενδει¬ 
κτικά αναφέρονται στο άρθρο 4 του Ν. 2414/96. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του ΟΡΓΑΝΙΣΜΟΥ 
ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ (Ο.Α.Σ.Α) Α.Ε. 

Η απόφαση αυτή κοινοποιείται αρμόδια και δημοσιεύε¬ 
ται στην Εφημερίδα της Κυβέρνησης. 

Αθήνα 27 Δεκεμβρίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΑΝΩΛΗΣ ΛΟΥΚΑΚΗΣ 
-♦- 

Αριθ. 40131/4509 (2) 

Εγκριση των τροποποιήσεων του καταστατικού της Ανώ¬ 
νυμης Εταιρείας με την επωνυμία «ΑΝΩΝΥΜΗ 
ΣΥΓΚΟΙΝΩΝΙΑΚΗ ΕΤΑΙΡΕΙΑ ΘΕΡΜΙΚΩΝ ΛΕΩΦΟ- 
ΡΕΙΩΝ-Ε.ΘΕ.Λ. Α.Ε.». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Εχοντες υπόψη; 

α. Τις διατάξεις του Ν. 2414/96 (Φ.Ε.Κ. 135Α) 

β. Τις διατάξεις της παρ. 4 του άρθ.1 του Ν.2175/93 
(ΦΕΚ211Α) 

γ. Την με αριθ. πρωτ. 7687/1.7.1994 απόφαση του Νο¬ 
μάρχη Πειραιά “Παροχή άδειας συστάσεως και εγκρίσε- 
ως του καταστατικού της Αν. Εταιρείας με την επωνυμία 
“Ανώνυμη Συγκοινωνιακή Εταιρεία Θερμικών Λεω¬ 
φορείων -Ε.ΘΕ.Λ. ΑΕ”. 

δ. Την 116/30.10.96 απόφαση του Δ.Σ. της Ε.ΘΕ.Λ. ΑΕ. 

ε. Τις διατάξεις του άρθρου 29 Α του Ν. 1558/85 που 
προστέθηκε με το άρθρο 27 του Ν. 2081/92. 

στ. Την απόφαση 566/26.9.96 “Καθορισμός αρμοδιοτή¬ 
των του Υφυπουργού Μεταφορών και Επικοινωνιών 
(Β.910), αποφασίζουμε: 

1. Εγκρίνουμε τις τροποποιήσεις που έγιναν στο από 23 
Ιουνίου 1994 καταστατικό της Α.Ε. με την επωνυμία “Ανώ¬ 
νυμη Συγκοινωνιακή Εταιρεία Θερμικών Λεωφορείων - 
Ε.ΘΕ.Λ. - Α.Ε.” και την προσαρμογή στις διατάξεις τσυ Ν. 
2414/96, του παραπάνω καταστατικού που διαμορφώνε- 

ται ως το συνημμένο παράρτημα. 

ΠΑΡΑΡΤΗΜΑ 

I) Προστίθεται άρθρο με αυξ. αριθ. 19 μετά το 
ΚΕΦΑΛΑΙΟ Vπου έχει ως εξής: 

Αρθρο 19 
Οργανα Διοίκησης 

Οργανα Διοίκησης της Εταιρείας είναι; 
α) Το Διοικητικό Συμβούλιο 
β) Ο Διευθύνων Σύμβουλος 

γ) Το Συμβούλιο Διεύθυνσης των υπολοίπων άρθρων 
λαμβανομένωντον αμέσως επόμενο αριθμό. 

II) Το άρθρο 19 με τη νέα αρίθμηση 20 τροποποιείται ως 
εξής: 

Αρθρο 20 

Διοικητικό Συμβούλιο 

Σύνθεση και θητεία του Διοικητικού Συμβουλίου 

1. Η Εταιρεία διοικείται από Διοικητικό Συμβούλιο, το ο¬ 
ποίο είναιτο ανώτατο διοικητικό όργανο της εταιρείας και 
κατά κύριο λόγο διαμορφώνει τη στρατηγική καιτηνπολι- 
τική ανάπτυξης της εταιρείας, ενώ εποπτεύει και ελέγχει 
τη διαχείριση της περιουσίας της. 

2. Το Δ.Σ. της Εταιρείας αποτελείται από εννέα (9) μέλη 
και απαρτίζεται από τους εκπροσώπους των μετόχων, 
δύο εκπροσώπους των εργαζομένων στην εταιρία που ε¬ 
κλέγονται από το σύνολο των εργαζομένων με άμεση και 
καθολική ψηφοφορία, από ένα πρόσωπο που υποδει¬ 
κνύεται από την Οικονομική και Κοινωνική Επιτροπή 
(Ο.Κ.Ε.) και ορίζεται σύμφωνα με την παραγρ. 3 του άρ¬ 
θρου 6 του Ν. 2414/96. Αν οι προβλεπόμενες στην παρα¬ 
πάνω παράγραφο προθεσμίες εκλογής των εκπροσώπων 
των εργαζομένων και της Ο.Κ.Ε. παρέλθουν άπρακτες, το 
Δ.Σ. της εταιρείας συγκροτείται και λειτουργεί χωρίς τα 
μέλη αυτά. Επίσης το Δ.Σ. λειτουργεί έγκυρα με τα υπό¬ 
λοιπα μέλη του και κατά την διάρκεια της προθεσμίας της 
παρ. 3του άρθρου 6του Ν. 2414/96. Οι εκπρόσωποι του 
Δημοσίου στο Δ.Σ. μεταξύ των οποίων ο Πρόεδρος και ο 
Διευθύνων Σύμβουλος, ορίζονται με κοινή απόφαση των 
Υπουργών Εθνικής Οικονομίας, Οικονομικών και Μετα¬ 
φορών και Επικοινωνιών, με την επιφύλαξη του άρθρ. 10 
του Ν. 2322/1995 (ΦΕΚ143 Α’). Τα υπόλοιπα μέλη του Δ.Σ. 
εκλέγονται από την Γ ενική Συνέλευση των Μετόχων. 

3. Η θητείατου Διοικητικού Συμβουλίου είναι πενταετής 
(5 έτη) που παρατείνεται αυτόματα μέχρι την πρώτη τα¬ 
κτική Γενική Συνέλευση μετά τη λήξη της θητείας τους, η 
οποία δεν μπορεί όμως να περάσει την εξαετία. 

4. Τα μέλη του Διοικητικού Συμβουλίου μπορούν να ε¬ 
πανεκλεγούν. 

III) Στο τέλος του άρθρου 20 (με την νέα αρίθμηση 21) 
προστίθενται παράγραφοι 5,6 και 7 που έχουν ως εξής: 

5. Το Δ.Σ. της εταιρείας καταρτίζει και υποβάλλει, σύμ¬ 
φωνα με τις διατάξεις του άρθρου 3 του Ν. 2414/1996, α) 
Το Στρατηγικό Σχέδιο (Σ.Σ.) που καθορίζει στο πλαίσιο 
της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των σκο¬ 
πών της Εταιρείας και τις μεθόδους πραγματοποίησής 
της και β) Το Επιχειρησιακό Σχέδιο (Ε.Σ.) με διάρκεια 
τριών (3) έως πέντε (5) ετών. Το (Ε.Σ.) εξειδικεύει τους 
στόχους του (Σ.Σ.) και τις μεθόδους πραγματοποίησής 
τους για καθένα από τα έτη της διάρκειάς του. 

6. Μεταξύ του Προέδρου του Δ.Σ. και του Διευθύνοντος 
Συμβούλου αφ' ενός και του Δημοσίου εκπροσωπουμέ- 


νου από τον Υπουργό Εθνικής Οικονομίας και τον 
Υπουργό Μεταφορών και Επικοινωνιών αφ’ ετέρου, συ- 
νάπτεται συμβόλαιο διαχείρισης σύμφωνα με τα οριζόμε¬ 
να στο άρθρο 4 του Ν. 2414/96. 

7. Το Δ.Σ. της Εταιρείας συντάσσει ετήσια έκθεση πε¬ 
πραγμένων που περιέχει όλα τα οικονομικά στοιχεία που 
αφορούν τους εγκεκριμένους, από το Επιχειρησιακό 
Σχέδιο και το Συμβόλαιο Διαχείρισης του άρθρ. 4 του Ν. 
2414/96, στόχους. Η έκθεση υποβάλλεται μέσα στους 
τρεις (3) πρώτους μήνες του έτους στους Υπουργούς 
Εθνικής Οικονομίας, Οικονομικών και Μεταφορών και 
Επικοινωνιών. Επίσης κατατίθεται στην αρμόδια κατά τον 
Κανονισμό της Βουλής Επιτροπή. 

IV) Το άρθρο 21 στη νέα αρίθμηση παίρνει τον αριθμό 22 
και αντικαθίσταται ως εξής: 

Αρθρο 22 

Συγκρότηση Διοικητικού Συμβουλίου 

1. Το Διοικητικό Συμβούλιο αμέσως μετάτηνεκλογήτου 
συνέρχεται και συγκροτείται σε σώμα, όπως ορίζουν οι 
διατάξειςτου άρθρου 6του Ν. 2414/96. 

2. Ο Πρόεδρος του Διοικητικού Συμβουλίου διευθύνει 
τις συνεδριάσεις. Τον Πρόεδρο όταν απουσιάζει ή κωλύε¬ 
ται, αναπληρώνει ο Διευθύνων Σύμβουλος και αυτόν, ό¬ 
ταν κωλύεται, μετά από απόφαση του Διοικητικού 
Συμβουλίου, ένα από τα μέλη του. 

V) Το άρθρο 22 νέα αρίθμηση 23 αντικαθίσταται ως ε¬ 
ξής: 

Αρθρο 23 

Αναπλήρωση μέλους Διοικητικού Συμβουλίου 

Αν, για οποιοδήποτε λόγο, κενωθεί θέση συμβούλου, ε¬ 
πιβάλλεται στους συμβούλους που απομένουν, να ζητή¬ 
σουν αρμοδίως αντικαταστάτη για το υπόλοιπο της θητεί¬ 
ας του συμβούλου που αντικαθίσταται, απότονέχοντατο 
δικαίωμα διορισμού ή εκλογής του υπό αντικατάσταση 
συμβούλου. 

VI) Στο τέλος της παραγράφου 2 του άρθρου 24 (νέα α¬ 
ρίθμηση 25) διαγράφεται η λέξη τριών και τίθεται η λέξη 
πέντε. 

VII) Προστίθενται άρθρα με αύξοντα αριθ. 29 και 30 που 
έχουν ως εξής: 

Αρθρο 29 

Διευθύνων Σύμβουλος 

1. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε (5) ετών μετά από δημόσια προκήρυξη 
της θέσης. 

2. Ο Διευθύνων Σύμβουλος είναι μέλος του Δ.Σ. της ε¬ 
ταιρείας και η ιδιότητά του δεν είναι ασυμβίβαστη με την 
ιδιότητα του Προέδρου του Δ.Σ. 

3. Τα ελάχιστα απαιτούμενα προσόντα για την κατάληψη 
της θέσης του διευθύνοντος συμβούλου είναι πτυχίο Α.Ε.Ι. 
της ημεδαπής ή ισότιμο της αλλοδαπής και πενταετής ε¬ 
μπειρία σε θέση σημαντικής ευθύνης και απαιτήσεως στο 
δημόσιο ή τον ιδιωτικό τομέα, με αντικείμενο συναφές προς 
το κύριο αντικείμενο των δραστηριοτήτων της εταιρείας. 

4. Η προκήρυξη της θέσης του διευθύνοντος συμβούλου 
γίνεται με κοινή απόφαση των Υπουργών Εθνικής Οικο¬ 
νομίας και Μεταφορών και Επικοινωνιών. Με την απόφαση 
αυτή καθορίζεται και η διαδικασία της επιλογής, εξειδικεύ¬ 
ονται τα αναγκαία προσόντα και μπορεί να ορίζεται ότι για 

την κατάληψη της θέσης απαιτούνται και προσόντα πέραν 
των αναφερομένων στην προηγούμενη παράγραφο. 

Αρθρο 30 

Συμβούλιο Διεύθυνσης Γενικοί Διευθυντές 

1. Στην εταιρεία λειτουργεί Συμβούλιο Διεύθυνσης, με 
κύρια αποστολή το συντονισμό και την εξασφάλιση της α¬ 
παραίτητης συνοχής της λειτουργίας της εταιρίας, την ε¬ 
πίλυση σημαντικώνπροβλημάτωντηςτρέχουσας διαχείρι¬ 
σης, τη λήψη αποφάσεων για προμήθειες ή αναθέσεις έρ¬ 
γων μέχρι το τιθέμενο από το Δ.Σ. χρηματικό όριο και την 
άσκηση κάθε άλλης αρμοδιότητας που του εκχωρείτο Δ.Σ. 
Στο Συμβούλιο Διεύθυνσης μετέχει ως Πρόεδρος ο Διευ- 
θύνων Σύμβουλος και οι Γ ενικοί Διευθυντές ή αν υπάρχει 
μόνο ένας Γενικός Διευθυντής, αυτός και οι Διευθυντές ή 
σε κάθε άλλη περίπτωση, οι Διευθυντές. Το Δ.Σ. εγκρίνει 
τον Κανονισμό Λειτουργίας του Συμβουλίου Διεύθυνσης 
μετά από πρόταση του Διευθύνοντος Συμβούλου. 

2. Οι Γ ενικοί Διευθυντές είναι ανώτατα στελέχη της ε¬ 
ταιρείας εκτός οργανικών θέσεων, προϊστανται αυτοτε¬ 
λών τομέων δράσης της και ορίζονται με απόφαση του 
Δ.Σ., που εκδίδεται μετά από πρόταση του Διευθύνοντος 
Συμβούλου, όπου προσδιορίζονται και οι αρμοδιότητες ε¬ 
νός εκάστου. 

3. Οι Γ ενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της εταιρείας ή ε¬ 
κτός αυτής με απόσπαση ή με σύναψη ειδικής σύμβασης. 

4. Η αναγκαιότητα διορισμού γενικών διευθυντών υπό- 
κειται στην κρίση του Δ.Σ. το οποίο καθορίζει τον αριθμό 
και τις αρμοδιότητές τους, καθώς και τον τρόπο λειτουρ¬ 
γίας του Συμβουλίου Διεύθυνσης. 

5. Η πολιτική ως προς τις αμοιβές του προσωπικού της 
εταιρίας καθορίζεται στο Συμβόλαιο Διαχείρισης σε σχέ¬ 
ση και με τα άλλα βασικά οικονομικά μεγέθη. 

6. Επιτρέπεται η χορήγηση στο προσωπικό των δημο¬ 
σίων επιχειρήσεων επιπλέον αμοιβών στο πλαίσιο άσκη¬ 
σης πολιτικής στελεχών ή με σκοπό την αύξηση της πα¬ 
ραγωγικότητας, είτε με τη μορφή επιβράβευσης επιτυ¬ 
χιών είτε με τη σύνδεση αμοιβών και παραγωγικότητας, 
όπου η τελευταία μπορεί αντικειμενικά να μετρηθεί. Η χο¬ 
ρήγηση αυτή επιτρέπεται υπό την προϋπόθεση της πρό¬ 
βλεψής της στην ετήσια συνολική δαπάνη μισθοδοσίας. 

VIII) Το κεφάλαιο VI και το άρθρο 31 διαγράφονται. 

IX) Οι αριθμοί των επόμενων κεφαλαίων και άρθρων διορ¬ 
θώνονται ανάλογα κατά αύξοντα αριθμό. Κατά τα λοιπά ι¬ 
σχύουν όλοι οι όροι και συμφωνίες του αρχικού καταστατι- 
κούτης εταιρείας, η οποία καταχωρήθηκετην 1.7.1994 στο 
Μητρώο Ανωνύμων Εταιριών της Νομαρχίας Πειραιά με α- 
ριθ. 31381/02/Β/94/206 και με την με αριθ. 7687/94 απόφα¬ 
ση του Νομάρχη Πειραιά, δόθηκε άδεια σύστασής της και 
εγκρίθηκε το καταστατικό της όπως καταρτίσθηκε με την 
αριθ. 6094/23.6.94 πράξη της Συμβολαιογράφου Αθηνών 
Ευγενίας Πάκου, περίληψη του οποίου καταχωρήθηκε στο 
με αριθ. 4367/21.7.94 Φύλλο της Εφημερίδας της Κυβέρ¬ 
νησης "Τεύχος Ανωνύμων Εταιριών και Ε.Π.Ε.”. 

2. Η Ανώνυμη Συγκοινωνιακή Εταιρεία Θερμικών 
Λεωφορείων Ε.ΘΕ.Λ. Α.Ε. θα λειτουργεί με βάση τους κα¬ 
νόνες της ιδιωτικής οικονομίας και ασκεί δραστηριότητα 
κοινής ωφέλειας. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ή του 
προϋπολογισμού της Α.Ε. “Ε.ΘΕ.Λ.". 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Δεκεμβρίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΑΝΩΛΗΣ ΛΟΥΚΑΚΗΣ 

-Φ- 

Αριθ. 38436/4318 (3) 

Τροποποίηση και συμπλήρωση του καταστατικού του 

Οργανισμού «Ηλεκτροκίνητα Λεωφορεία Περιοχής 

Αθηνών - Πειραιώς» (ΗΛΠΑΠ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξειςτου Ν. 2414 (Φ.Ε.Κ. 135/25.6.1996τ.Α’) 
«Εκσυγχρονισμός των Δημοσίων Επιχειρήσεων και Οργα¬ 
νισμών και άλλες διατάξεις». 

2. Τις διατάξεις του Β.Διατάγματος αριθ. 335/1971 
(Φ.Ε.Κ. 94/17.5.1971 τ.Α) «Περί κυρώσεως του Καταστα¬ 
τικού του Οργανισμού Ηλεκτροκίνητα Λεωφορεία Πε¬ 
ριοχής Αθηνών - Πειραιώς (ΗΛΠΑΠ)». 

3. Τις διατάξειςτου Ν. 768 (Φ.Ε.Κ. 273/16.12.1970 τ.Α’) 
Περί ιδρύσεως Οργανισμού προς ανάληψιντων παρά της 
Η. Ε. Μ. εκτελουμένων μεταφορών και περί κυρώσεως της 
από 3 Δεκεμβρίου 1970 συμβάσεως μεταξύ του Ελλη¬ 
νικού Δημοσίου αφ’ενός και Η.Ε.Μ. και Γ.Ε.Ε. αφ'ετέρου. 

4. Την απόφαση της Συνεδρίασης αρ. 63/6.11.1996 του 
Διοικητικού Συμβουλίου ΗΛΠΑΠ (απόσπασμα Πρακτικών 
υπ’αριθ. 2894/11.6.1996). 

5. Την υπ’ αριθ. 566/26.9.1996 απόφαση του Πρωθυ¬ 
πουργού καιτου Υπουργού Μεταφορών και Επικοινωνιών 
«Καθορισμός αρμοδιοτήτων του Υφυπουργού Μετα¬ 
φορών και Επικοινωνιών» (Β’ 910/1996). 

6. Τις διατάξειςτου άρθρου 27του Ν. 2081/1992 (Φ.Ε.Κ. 
154Α’/92) μετιςοποίεςπροστέθηκεστο Ν. 1558/1985 νέο 
άρθρο 29Α’ και 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάροςτου Κρατικού Προϋπολο¬ 
γισμού ή του Προϋπολογισμού του ΗΛΠΑΠ, αποφασίζουμε: 

Το Β.Διάταγμα 335 (Φ.Ε.Κ. 94/17.5.1971 τ.Α) περίκυρώ- 
σεωςτου Καταστατικού του Οργανισμού «Ηλεκτροκίνητα 
Λεωφορεία Περιοχής Αθηνών - Πειραιώς (ΗΛΠΑΠ)» όπως 
ισχύει, τροποποιείται και συμπληρώνεται ως εξής: 

Άρθρον1 

Στο Κεφάλαιο Γ’ «περί Διοικητικού Συμβουλίου» πριν από 
το άρθρο 6 προστίθεται το άρθρο 5Α, που έχει ως εξής: 

Άρθρο 5Α’ 

Όργανα Διοίκησης 

Όργανα Διοίκησης του Όργανισμού είναι: 

α. Το Διοικητικό Συμβούλιο. 

β. Ο Διευθύνων Σύμβουλος. 

γ. Το Συμβούλιο Διεύθυνσης. 

Άρθρον 2 

Αντικαθίστανται οι παράγραφοι 1,2, 3, 4 και 7 του άρ¬ 
θρου 6 ως εξής: 

1. Ο Οργανισμός διοικείται από Διοικητικό Συμβούλιο το 
οποίο είναι το ανώτατο διοικητικό όργανο του ΗΛΠΑΠ και 

κατά κύριο λόγο διαμορφώνει τις στρατηγικές και την πολι¬ 
τική ανάπτυξής του, ενώ εποπτεύει και ελέγχει τη διαχείρι¬ 
ση της περιουσίας του. Αποτελείται από 9 μέλη και απαρτί¬ 
ζεται απότους εκπροσώπους του μετόχου - Δημοσίου, δύο 
εκπροσώπους των εργαζομένων στον Οργα- νισμό, που ε¬ 
κλέγονται με άμεση και καθολική ψηφοφορία, από έναπρό- 
σωπο που υποδεικνύεται απάτην Οικονομική και Κοινωνική 
Επιτροπή (Ο.Κ.Ε.). Το υποδεικνυόμενο από την Ο.Κ.Ε. μέ¬ 
λος προέρχεται από φορείς σχετικούς μετην κάθε δημόσια 
επιχείρηση και προτείνεται μέσα σε αποκλειστική προθε¬ 
σμία δύο (2) μηνών αφότου ειδοποιηθεί η Ο.Κ.Ε. από το 
Υπουργείο Εθνικής Οικονομίας. Η ίδιαπροθεσμία ισχύει και 
γιατηνπρόταση εκπροσώπωντων εργαζομένων. Αν οιπρο- 
θεσμίες αυτές παρέλθουν άπρακτες, το Δ.Σ. συγκροτείται 
και λειτουργεί χωρίς τα μέλη αυτά. 

Οι εκπρόσωποιτου Μετόχου - Δημοσίου στο Δ.Σ., μετα¬ 
ξύ των οποίων ο Πρόεδρος και ο Διευθύνων Σύμβουλος, 
ορίζονται με κοινή απόφαση των Υπουργών Εθνικής 
Οικονομίας, Οικονομικών και Μεταφορών και Επικοι¬ 
νωνιών, με την επιφύλαξη του άρθρου 10 του Ν. 2322/ 
1995 (Φ.Ε.Κ. 143τεύχος Α'). 

2. Η θητεία του Διοικητικού Συμβουλίου είναι πενταετής 
(5 έτη). 

3. Τα μέλη του Διοικητικού Συμβουλίου τα οποία ορίζο¬ 
νται σε αντικατάσταση μελών εξερχομένων για οποιονδή- 
ποτε λόγο, πριν την λήξη της θητείας τους, ορίζονται με 
τον ίδιο τρόπο με τον οποίο ορίσθηκαν οι προκάτοχοί 
τους, η θητεία τους δε θα λήγει κατά τον χρόνο που έλη¬ 
γε η θητεία των προκατόχων τους. 

Μέχρι την αντικατάσταση μέλους του Δ.Σ., το οποίο ή¬ 
ταν εκοπρόσωπος των εργαζομένων ή της Ο.Κ.Ε, το 
Διοικητικό Συμβούλιο συγκροτείται και λειτουργεί νόμιμα 
χωρίς την συμμετοχή αυτών. 

4. Το Διοικητικό συμβούλιο βρίσκεται σε απαρτίαπαρό- 
ντων πέντε (5) μελών περιλαμβανομένου του Προέδρου 
και σε περίπτωση απουσίας ή κωλύματος αυτού του ορι¬ 
ζόμενου αναπληρωτού του, μέλους του Δ.Σ. Αποφασίζει 
δε κατά πλειοψηφία των παρόντων μελών και σε περίπτω¬ 
ση ισοψηφίας υπερισχύει η ψήφος του Προεδρεύοντος. 

Άρθρον 3 

Τροποποιούνται τα εδάφια στ και ζ και προστίθεται εδά¬ 
φιο κ στην παράγραφο 1 του άρθρου 7 ως εξής: 

στ. Εισηγείται την έγκριση των πάσης φύσεως Κανο¬ 
νισμών του ΗΛΠΑΠ, μεταξύ των οποίων και του Γενικού 
Κανονισμού Προσωπικού. Ιδιαίτερα για τον Γ.Κ.Π. του 
Οργανισμού και τα ζητήματα που αφορούν τις εργασια¬ 
κές σχέσεις, οποιαδήποτε αλλαγή απαιτεί τη σύμφωνη 
γνώμη των δύο μερών (επιχείρησης - εργαζομένων) με 
την διαδικασία της υπογραφής Συλλογικής σύμβασης α¬ 
πό την πιο αντιπροσωπευτική οργάνωση του χώρου. 

ζ. Καθορίζει το εκάστοτε ισχύον σύστημα και το ύψος των 
μισθών και των πάσης φύσεως αποδοχών του προσωπικού 
βάσει της ισχύουσας εκάστοτε εργατικής νομοθεσίας. 

Η πολιτική ως προς τις αμοιβές του προσωπικού του 
Οργανισμού καθορίζεται από το Συμβούλιο Διαχείρισης 
σε σχέση και με τα ά/^α βασικά οικονομικά μεγέθη. 

Επιτρέπεται η χορήγηση στο προσωπικό επιπλέον α¬ 
μοιβών στο πλαίσιο της άσκησης πολιτικής στελεχών ή 
με σκοπό την αύξηση της παραγωγικότητας, είτε με τη 
μορφή επιβράβευσης επιτυχιών είτε με την σύνδεση α¬ 
μοιβών και παραγωγικότητας, όπου η τελευταία μπο¬ 
ρεί αντικειμενικά να μετρηθεί. Η χορήγηση αυτή επι¬ 
τρέπεται υπό την προϋπόθεση της πρόβλεψης της 


στην ετήσια συνολική δαπάνη μισθοδοσίας. 

κ. Καταρτίζει 

αα. Το Στρατηγικό Σχέδιο (Σ.Σ.) που καθορίζει το πλαί¬ 
σιο της γενικότερης κυβερνητικής πολιτικής, στους μα¬ 
κροχρόνιους βασικούς στόχους και την εκπλήρωση των 
σκοπών του Οργανισμού και τις μεθόδους πραγματοπο- 
οίησής τους σύμφωνα με τις διατάξεις του άρθρου 3 του 
Ν. 2414/1996. 

ββ. Το Επιχειρησιακό Σχέδιο (Ε.Σ.) με διάρκειατριών (3) 
έως πέντε (5) ετών, το οποίο καταρτίζεται σύμφωνα με τις 
διατάξειςτου άρθρου 3του Ν. 2414/1996. 

γγ. Ετήσια έκθεση πεπραγμένων που περιέχει όλα τα οι¬ 
κονομικά στοιχεία που αφορούν τους εγκεκριμένους από 
το Επιχειρησιακό Σχέδιο και το Συμβόλαιο Διαχείρισης του 
άρθρου 4του Ν. 2414/1996, στόχους. Η έκθεση υποβάλλε¬ 
ται μέσα στους τρείς (3) πρώτους μήνες του έτους στους 
Υπουργούς Εθνικής Οικονομίας, Οικονομικών και Μετα¬ 
φορών και Επικοινωνιών. Επίσης, κατατίθεται στην αρμό¬ 
δια κατά τον Κανονισμό της Βουλής, Επιτροπή. 

Άρθρον 4 

Α) Η παράγραφος 1 του άρθρου 8 αντικαθίσταται 
ως εξής: 

1. Ο Διευθύνων Σύμβουλος είναι μέλος του Δ.Σ. του 
Οργανισμού και η ιδιότητά του δεν είναι ασυβίβαστη με 
την ιδιότητα του Προέδρου του Δ.Σ. 

2. Ο Διευθύνων Σύμβουλος προσλαμβάνεταιγια χρονι¬ 
κό διάστημα πέντε (5) ετών, μετά από δημόσια προκήρυ¬ 
ξη της θέσης. 

3. Τα ελάχιστα απαιτούμενα προσόντα για την κατάληψη 
της θέσηςτου Διευθύνοντος Συμβούλου είναι: πτυχίο Α.Ε.Ι. 
της ημεδαπής ή ισότιμο της αλλοδαπής και πενταετής ε¬ 
μπειρία σε θέση σημαντικής ευθύνης και απαιτήσεων στο 
δημόσιο ή ιδιωτικό τομέα, με αντικείμενο συναφές προς το 
κύριο αντικείμενο των δραστηριοτήτων της εταιρείας. 

4. Η προκήρυξη της θέσης του Διευθύνοντος 
Συμβούλου γίνεται με κοινή απόφαση των Υπουργών 
Εθνικής Οικονομίας, Οικονομικών και Μεταφορών και 
Επικοινωνιών. Μ με την απόφαση αυτή καθορίζετ αι η δια¬ 
δικασία της επιλογής, εξειδικεύονται τα αναγκαία προσό¬ 
ντα και μπορεί να ορίζεται ότι για την κατάληψη της θέσης 
απαιτούνται προσόντα πέραν των αναφερομένων στην 
προηγούμενη παράγραφο. 

5. Ο Διευθύνων Σύμβουλος εκτός των αρμοδιοτήτων 
των αναγνωριζομένων σε αυτόν δυνάμει του άρθρου 7 
του παρόντος, έχει και τις ακόλουθες: 

α. Προΐσταταιτων υπηρεσιών του ΗΛΠΑΠ και τις διοικεί 
σύμφωνα με τις διατάξεις του παρόντος και των κανονι¬ 
σμών του ΗΛΠΑΠ. 

β. Ασκεί όλες τις αρμοδιότητεςπουτουαναθέτειτοΔ.Σ. 
εφαρμόζονταςτις διατάξειςτου εδαφ.ι'της παραγράφου 
1 του άρθρου 7 του παρόντος. 

Β. Οι παράγραφοι 2, 3 του άρθρου 8 αναριθμούται ως 
παρ. 6 και 7. 

Γ. Η παράγραφος 4 καταργείται. 

Άρθρον 5 
Άρθρον 8Λ 

Συμβούλιο Διεύθυνσης - Γ ενικοί Διευθυντές. 

1. Στον Οργανισμό λειτουργεί Συμβούλιο Διεύθυνσης, 
με κύρια αποστολή το συντονισμό και την εξασφάλιση της 
απαραίτητος συνοχής της λειτουργίας του, την επίλυση 
σημαντικών προβλημάτων της τρέχουσας διαχείρισης. 

την λήψη αποφάσεων για προμήθειες ή αναθέσεις έργων 
μέχρι το τιθέμενο από το Δ.Σ. χρηματικό όριο και την ά¬ 
σκηση κάθε άλλης αρμοδιότητας που του εκχωρείτο Δ.Σ. 

Στο Συμβούλιο Διεύθυνσης μετέχει ως Πρόεδρος ο 
Διευθύνων Σύμβουλος και οι Γενικοί Διευθυντές ή αν υ¬ 
πάρχει μόνο ένας Γενικός Διευθυντής, αυτός και οι 
Γενικοί Διευθυντές ή σε κάθε άλλη περίπτωση, οι 
Διευθυντές. Το Δ.Σ. εγκρίνει τον Κανονισμό Λειτουργίας 
του Συμβουλίου Διεύθυνσης μετά από πρόταση του 
Διευθύνοντος Συμβούλου. 

2. Οι γενικοί Διευθυντές είναι ανώτατα στελέχη του 
Οργανισμού εκτός Οργανικών θέσεων, προΐστανται αυ¬ 
τοτελών τομέων δράσης της και ορίζονται με απόφαση 
του Δ.Σ., που εκδίδεται μετά από πρόταση του Διευθύ- 
νοντος Συμβούλου, όπου προσδιορίζονται και οι αρμο¬ 
διότητες εκάστου. 

3. Οι Γενικοί Διευθυντές επιλέγονται από εξειδικευμένα 
στελέχη Διοίκησης από το προσωπικό του Οργανισμού ή ε¬ 
κτός αυτού, με απόσπαση ή με σύναψη ειδικής σύμβασης. 

4. Η αναγκαιότητα διορισμών Γενικών Διευθυντών υπό- 
κεινται στην κρίση του Δ.Σ., το οποίο καθορίζει τον αριθ¬ 
μό και τις αρμοδιότητές τους, καθώς και τον τρόπο λει¬ 
τουργίας του Συμβουλίου Διεύθυνσης. 

ΆρθρονθΒ’ 

Συμβόλαιο Διαχείρισης - Έλεγχος της τήρησής του 

Μεταξύ του Προέδρου και του Διευθύνοντος 
Συμβούλου αφενός και του Δημοσίου εκπροσωπουμένου 
από τον Υπουργό Εθνικής Οικονομίας και τον Υπουργό 
Μεταφορών και Επικοινωνιών αφετέρου, συνάπτεται 
«Συμβόλαιο Διαχείρισης» σύμφωνα με τα οριζόμενα στο 
άρθρο4του Ν. 2414/1996. 

Άρθρον 6 

Προστίθεται άρθρον δέκατο έβδομον που έχει ως εξής: 
Άρθρον 17 

Όπου στις διατάξεις του παρόντος Καταστατικού ανα¬ 
γράφεται «Γενικός Διευθυντής» νοείται ο Διευθύνων 
Σύμβουλος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Δεκεμβρίου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑ! ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΑΝΩΛΗΣ ΛΟΥΚΑΚΗΣ 
-*- 

Αριθ. 3969 6/444 7 (4) 

Έγκριση τροποποιήσεων του Καταστατικού της ΗΣΑΠ 
Α.Ε. για την προσαρμογή του στις διατάξεις του Ν. 
2414/96. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 1 έως 11 και 24 του Ν. 
2414/96 «Εκσυγχρονισμός των Δημοσίων Επιχειρήσεων 
και Οργανισμών κ.λπ.» (ΦΕΚ 135/Α). 

2. Τις διατάξεις: 

α) Της από 10/12.2.1976 Πράξης Νομοθετικού Περιε¬ 


χομένου του Προέδρου της Δημοκρατίας «περί ιδρύσεως 
Οργανισμού ΗΣΑΠ προς ανάληψη των παρά την ΕΗΣ Α.Ε. 
εκτελουμένων μεταφορών» (ΦΕΚ 30 Α) όπως κυρώθηκε 
και τροποποιήθηκε από το Ν. 352/1976 «περί κυρώσεως 
της από 10/12.2.1976 Πράξης Νομοθετικού Περιεχομένου 
του Προέδρου της Δημοκρατίας κ.λπ.» (ΦΕΚ 147 Α). 

β) Του Π.Δ. 849/76 «περί ρυθμίσεως θεμάτων τινών α- 
φορώντων εις την υπό μορφήν Ανωνύμου Εταιρείας λει¬ 
τουργούσαν Δημοσίαν Επιχείρησιν υπό την επωνυμίαν 
ΗΣΑΠ» (ΦΕΚ 310/Α) όπως αυτό ισχύει σήμερα μετά από 
την τροποποίησή του από το Π.Δ. 806/1979 «περί τροπο- 
ποιήσεωςτου Π.Δ. αριθ. 849/76 κ.λπ.» (ΦΕΚ235 Α). 

γ) Του Ν. 1074/80 «περί της εις την Α.Ε. ΗΣΑΠ αναθέσε- 
ως και επιβλέψεως των πάσης φύσεως μελετών δια τον υ¬ 
πόγειον σιδηρόδρομον της Πρωτευούσης (ΜΕΤΡΟ) 
κ.λπ.» (ΦΕΚ219/Α). 

δ) Του άρθρου 33του Ν. 1577/85 «Γενικός Οικοδομικός 
Κανονισμός» (ΦΕΚ 210/Α). 

ε) ΤουΠ.Δ.876/1976«περίρυθμίσεωςθεμάτωντινώνα- 
φορώντων εις το μετοχικόν κεφάλαιον της .... ΑΕ ΗΣΑΠ» 
(ΦΕΚ 318 Α). 

στ) Του Π.Δ. 1181/1981 «περί του τρόπου συγκλήσεως 
της κοινής Γ ενικής Συνελεύσεωςτων μελών απάντων των 
Σωματείων των Εργαζομένων εις την ΑΕ ΗΣΑΠ κ.λπ.» 
(ΦΕΚ 294 Α). 

3. Τις διατάξεις: 

α) Του Κωδ. Νόμου 2190/1920 όπως κωδικοποιήθηκε με 
το Β.Δ. 174/1963 «περί κωδικοποιήσεως των διατάξεων 
του Ν. 2190/1920 εις ενιαίον κείμενον» (ΦΕΚ 37 Α), προ¬ 
σαρμόστηκε στο Κοινοτικό Δίκαιο με το Π.Δ. 409/1986 
«προσαρμογή της Ελληνικής νομοθεσίας περί Ανωνύμων 
Εταιρειών προς το Κοινοτικό Δίκαιο κ.λπ.» (ΦΕΚ 191 Α), 
καιτροποποιήθηκε και συμπληρώθηκε μετο Ν. 2339/1995 
«τροποποίηση και συμπλήρωση του Ν. 2190/1920 κ.λπ.» 
(ΦΕΚ 204/1995). 

β) Του Ν. 588/1977 «περί οργανώσεως των Αστικών 
Συγκοινωνιών Πρωτεούσης κ.λπ.» (ΦΕΚ 148 Α), σε συν¬ 
δυασμό με το Ν. 2175/1993 «οργάνωση ενιαίου Φορέα 
Αστικών Συγκοινωνιών στην περιοχή Αθηνών - Πειραιώς 
και περιχώρων κ.λπ.» (ΦΕΚ 211 Α). 

γ) Του αρ. 38παρ. 7του Ν. 2065/1992 «αναμόρφωση της 
άμεσης φορολογίας και άλλες διατάξεις» (ΦΕΚ 113 Α). 

δ) Του αρ. 10 του Ν. 2322/1995 «περί παροχής εγγύη- 
σηςτου Ελληνικού Δημοσίου γιατηχορήγηση δανείωνπι- 
στώσεων κ.λπ.» (ΦΕΚ 143 Α). 

4. Την υπ’ αριθ. 26383/2807/23.9.87 απόφαση του 
Υπουργού Μεταφορών - Επικοινωνιών για την «κύρωση 
τροποποιήσεων, κωδικοποίησης και μεταγλώττισης του 
Καταστατικού των ΗΣΑΠ» (ΦΕΚ 540 Β). 

5. Την υπ' αριθ. 424/ΘΕΜΑ ΜΟΝΟ/21.10.1996 απόφα¬ 
ση - εισήγηση του Δ.Σ. της Α.Ε. ΗΣΑΠ. 

6. Το υπ’ αριθ. πρωτ. 57711/24.10.1996 έγγραφο της 
ΗΣΑΠ Α.Ε. 

7. Την υπ’ αριθ. 566/26/96 απόφαση του Υπουργού 
Μεταφορών και Επικοινωνιών «καθορισμός αρμοδιοτή¬ 
των του Υφυπουργού Μεταφορών και Επικοινωνιών» 
(ΦΕΚΒ910). 

8. Το άρθρο 29 Α’ του Ν. 1558/1985, που προστέθηκε με 
το αρ. 27του Ν. 2081/1992, αποφασίζουμε: 

Εγκρίνουμε τις τροποποιήσεις και προσαρμογές που έγι¬ 
ναν στο Καταστατικό της Ανώνυμης Εταιρείας «ΗΛΕΚΤΡΙΚΟΙ 
ΣΙΔΗΡΟΔΡΟΜΟΙ ΑΘΗ ΝΩΝ ΠΕ Ι ΡΑ Ι Ω Σ ΑΕ» (ΗΣΑΠ) όπως αυ¬ 
τό μέχρι σήμερα ισχύει, σύμφωνα με τις διατάξεις των άρ¬ 
θρων 1 έως 11 και 24 του Ν. 2414/1996 (ΦΕΚ 135 Α), όπως το 
συνημμένο, αποτελούμενο από οκτώ (8) άρθρα, κείμενο: 

Τροποποίηση του Καταστατικού της Ανώνυμης Εταιρείας 
«ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ ΠΕΙΡΑΙΩΣ 
Α.Ε.» (ΗΣΑΠ) σύμφωνα με τις διατάξεις του Ν. 2414/96. 

Άρθρο 1 

Όργανα Διοίκησης της Εταιρείας 

1.Όργανα Διοίκησης της Εταιρείας είναι το Διοικητικό 
Συμβούλιο, ο Διευθύνων Σύμβουλος και το Συμβούλιο 
Διεύθυνσης. 

2 α. Το Διοικητικό Συμβούλιο αποτελείται από (9) μέλη. 
Από αυτά, έξι (6) μέλη μεταξύ των οποίων και ο Διευθύνων 
Σύμβουλος, και στην περίπτωση της παρ. 4 στοιχ. α’ εδαφ. 
β’ του παρόντος άρθρου και ο Πρόεδρος του Διοικητικού 
Συμβουλίου, καθώς και ο Εκπρόσωπος ή οι Εκπρόσωποι 
του Μετόχου, ορίζονται από το Ελληνικό Δημόσιο 
(«Εκπρόσωποι» του Ελληνικού Δημοσίου” δύο (2) είναι 
Εκπρόσωποιτων Εργαζομένων στην Εταιρεία και ένας (1) 
υποδεικνύεται από την Όικονομική και Κοινωνική Επι¬ 
τροπή του Ν. 2234/94, και ορίζονται, κατ’ αντιστοιχία, 
σύμφωνα με την παρ. 3 του παρόντος άρθρου. 

β. Από τα μέλη του Διοικητικού Συμβουλίου που σύμφωνα 
με τα οριζόμενα υπό στοιχ. α’ της παραγράφου αυτής ορί¬ 
ζονται από το Ελληνικό Δημόσιο («Εκπρόσωποι του 
Δημοσίου»), αυτά μεν που είναι Εκπρόσωποι του Δημοσίου 
ως Μετόχου ορίζονται από τη Γενική Συνέλευση, τα λοιπά 
δε μεταξύ των οποίων και ο Διευθύνων Σύμβουλος, και στην 
περίπτωση της παρ. 4 περ. α’ εδαφ. β’ του παρόντος άρ¬ 
θρου και ο Πρόεδρος του Διοικητικού Συμβουλίου, ορίζο¬ 
νται με κοινή απόφαση των Υπουργών Εθνικής Οικονομίας, 
Οικονομικών και Μεταφορών και Επικοινωνιών, με την επι¬ 
φύλαξη των διατάξεων του άρθρου ΙΟτου Ν. 2322/1995. Ο 
Διευθύνων Σύμβουλος επιλέγεται προηγουμένως κατά τη 
διαδικασία που προβλέπουν οι διατάξεις του άρθρου 7 του 
Ν. 2414/96. Τα δύο (2) μέλη που είναι εκπρόσωποι των 
Εργαζομένων εκλέγονται με τους τυχόν προβλεπόμενους 
αναπληρωτές τους από το τακτικό Προσωπικό της 
Εταιρείας με άμεση και καθολική ψηφοφορία του συνόλου 
του Προσωπικού αυτού. Το μέλοςπου σύμφωνα μετο Νόμο 
υποδεικνύεται από την ΟΚΕ, ορίζεται αντίστοιχα, με τον τυ¬ 
χόν προβλεπόμενο αναπληρωτή του, από αυτήν. 

γ. Η θητεία των μελώντου Διοικητικού Συμβουλίου είναι 
πενταετής. Σε περιπτώσεις κένωσης για οποιδήποτε λό¬ 
γο, πριν από τη λήξη της πενταετίας, θέσης μέλους του 
Διοικητικού Συμβουλίου, η θητεία του μέλους που ορίζε¬ 
ται σε αντικατάσταση του απελθόντος λήγει κατά την η¬ 
μερομηνία της κανονικής λήξης της θητείας του μέλους 
που αντικατέστησε. 

δ. Η θητεία των μελών του Δ.Σ. λήγει, με την επιφύλαξη 
του δευτέρου εδαφίου της παραπάνω υπό στοιχ. γ’ διά¬ 
ταξης της παραγράφου αυτής, αυτοδίκαια κατά την αντί¬ 
στοιχη μετά την παρέλευση της από του ορισμού των πε¬ 
νταετίας, ημερομηνίας. Η ιδιότητα του μέλους του Δ.Σ. 
παύει και πριν από τη λήξη της πενταετίας και η αντίστοι¬ 
χη θέση κενούται, με την απαλλαγή του απότα καθήκοντά 
του ή την αποδοχή της παραίτησής του, προκειμένου δε 
περί των μελών Εκπροσώπων των εργαζομένων και με τη 
λύση της σχέσεως εργασίας των με την Εταιρεία. 

ε. Η απα/^αγή των μελών του Διοικητικού Συμβουλίου 
από τα καθήκοντά τους πριν από τη λήξη της θητείας τους 
καθώς και η αποδοχή της παραίτησής τους γίνεται από το 
κατά περίπτωση αρμόδιο για τον ορισμό τους Όργανο. 

στ. Όταν, κατά οποιοδήποτε τρόπο, κενωθεί θέση μέ¬ 
λους του Δ.Σ., το κατά περίπτωση αρμόδιο για τον ορισμό 
του μέλους που θα το αντικαταστήσει Όργανο, προβαίνει 
στην πλήρωσή της κατά τα οριζόμενα στην περ. β της πα¬ 
ραγράφου αυτής. Μέχρι τον ορισμό, την εκλογή ή την υ¬ 
πόδειξη, αντίστοιχα, του νέου μέλους, συνυπολογίζεται 
στη νόμιμη σύνθεσή του και νομιμοποιείται να μετέχει ως 


μέλος στις Συνεδριάσεις του Διοικητικού Συμβουλίου ο 
τυχόν υπάρχων αναπληρωτής του απελθόντος μέλους. 
Όι ίδιοι παραπάνω αναπληρωτές μπορούν να μετέχουν 
στις συνεδριάσεις του Διοικητικού Συμβουλίου αντί των 
τακτικών μελών που αναπληρούν και σε περίπτωση απο¬ 
δεδειγμένης αδυναμίας ή κωλύματος των τελευταίων, ή 
και σε περίπτωση απουσίας τους για οποιοδήποτε λόγο ε¬ 
φόσον προσάγεται σχετική εξουσιοδότηση. 

3. Το Διοικητικό Συμβούλιο μεταξύ των λοιπών εν γένει 
αρμοδιοτήτων του έχει μεταξύ άλλων και τις ακόλουθες: 

α. Καταρτίζει το προβλεπόμενο από το άρθρο 3 του Ν. 
2414/96 Στρατηγικό Σχέδιο (Σ.Σ.) στο οποίο καθορίζο¬ 
νται, στα πλαίσια της γενικότερης Κυβερνητικής πολιτι¬ 
κής,· οι μακροχρόνιοι βασικοί στόχοι των ΗΣΑΠ για την ε¬ 
πίτευξη των σκοπών της Εταιρείας και οι μέθοδοι πραγ¬ 
ματοποίησής τους, το οποίο και υποβάλλεται αρμοδίως. 

β. Καταρτίζει ή αναθεωρεί, το προβλεπόμενο από το άρ¬ 
θρο 3του Ν. 2414/96 Επιχειρησιακό Σχέσιο (Ε.Σ.) με διάρ¬ 
κεια τριών (3) έως πέντε (5) ετών, με τ οποίο εξειδικεύο¬ 
νται οι στόχοι του Στρατηγικού Σχεδίου και οι μέθοδοι 
πραγματοποίησής του για καθένα από τα έτη διαρκείας 
του, το οποίο και υποβάλλεται αρμοδίως προς έγκριση. 

γ. Καταρτίζει τον ετήσιο Προϋπολογισμό της Εταιρείας και 
τις τυχόν αναμορφώσεις του, που υποβάλλονται αρμοδίως. 

δ. Εγκρίνει το κατά την παρ. 3 του άρθρου 9 του Ν. 
2414/96 σύστημα Δεικτών Εξυπηρέτησης και Αποτε- 
λεσματικότητας (ΔΕΑ) που υποβάλλεται αρμοδίως. 

ε. Συντάσσει και μετά ειδική επί του θέματος εισήγηση του 
Δ/ντα Συμβούλου, την ετήσια Έκθεση Πεπραγμένων της 
παρ. 3 του άρθρου 4 του Ν. 2414/1996 που περιέχει όλα τα 
οικονομικά στοιχεία που αφορούν τους εγκεκριμένους από 
το Επιχειρησιακό Σχέδιο και το Συμβόλαιο Διαχείρισης στό¬ 
χους, η οποία υποβάλλεται μέσα στους τρεις (3) μήνες του 
επόμενου έτους στους Υπουργούς Εθνικής Οικονομίας, 
Οικονομικών και Μεταφορών και Επικοινωνιών. 

στ. Αποφασίζει, για την παροχή στο Προσωπικό των ε¬ 
πιπλέον αμοιβών που προβλέπονται από τις διατάξεις της 
παρ. 3του άρθρου 20του Ν. 2414/96. 

ζ. Αποφασίζει για κάθε άλλο θέμα αναφερόμενο στην 
οργάνωση στη λειτουργία και στις δραστηριότητες της 
Εταιρείας που εισάγει σ’ αυτό ο Διευθύνων Σύμβουλος, ε¬ 
κτός αν ορίζεται διαφορετικά από το Καταστατικό και την 
ισχύουσα εκάστοτε νομοθεσία. 

4. α. Η Διοίκηση της Εταιρείας και η διεύθυνση των εν γένει 
δραστηριοτήτων της, επιφυλασσομένων των περί αρμοδιο¬ 
τήτων του Διοικητικού Συμβουλίου και του Συμβουλίου 
Διεύθυνσης διατάξεων, καθώς και η εκπροσώπησή της, α¬ 
σκείται από τον εκ των μελών του Διοικητικού Συμβουλίου 
Διευθύνοντα Σύμβουλο, ο οποίος κατά τη διάρκεια της θη¬ 
τείας του είναι και Πρόεδρος του Διοικητικού Συμβουλίου 
της Εταιρείας. Με την κοινή υπουργική απόφασή της παρ. 2 
περ β’ του παρόντος άρθρου δύναται να ορισθεί ως 
Πρόεδρος του Διοικητικού Συμβουλίου άλλο, εκτός του 
Διευθύνοντα Συμβούλου, πρόσωπο. Στην περίπτωση αυτή ι¬ 
σχύουν οι διατάξεις του άρθρου 5 του παρόντος. 

β. Ο Διευθύνων Σύμβουλος ορίζεται με Κοινή 
Απόφαση των Υπουργών Εθνικής Οικονομίας, Όικο- 
νομικών και Μεταφορών και Επικοινωνιών και επιλέγεται 
μετά από δημόσια προκήρυξη πλήρωσης της θέσης που 
γίνεται με κοινή απόφαση των υπουργών Εθνικής 
Οικονομίας και Μεταφορών και Επικοινωνιών με οποία 
καθορίζεται η ειδικότερη διαδικασία της επιλογής. 

γ. Τα ελάχιστα απαιτούμενα προσόντα για την κατάληψη 
της θέσης του Διευθύνοντα Συμβούλου είναι πτυχίο 
Ανωτάτου Εκπαιδευτικού Ιδρύματος της ημεδαπής ή ισότι¬ 
μου της αλλοδαπής. Σε κάθε περίπτωση ο Διευθύνων 
Σύμβουλος πρέπει να έχει πενταετή τουλάχιστον εμπειρία 
σε θέση σημαντικής ευθύνης και απαιτήσεων στο Δημόσιο 

ή τον Ιδιωτικό Τομέα με αντικείμενο συναφές προς το 
κύριο αντικείμενο των δραστηριοτήτων των ΗΣΑΠ. Στη 
σχετική προκήρυξη για την πλήρωση της θέσης, εκτός 
από τον καθορισμό της διαδικασίας επιλογής, θα εξειδι¬ 
κεύονται με βάση τις λειτουργικές ιδιομορφίες της 
Εταιρείας και τις αντίστοιχες ανάγκες τα αναγκαία προσό¬ 
ντα και επιπλέον είναι δυνατό να ορίζεται ότι απαιτούνται 
και προσόντα πέραν των αμέσως ανωτέρω αναφερθέντων. 

δ. Μεταξύ του Διευθύνοντος Συμβούλου, και στη περί¬ 
πτωση του δευτέρου εδαφ. της παρ. 4 στοιχ. α' του 
άρθρου αυτού και του προέδρου του Δ.Σ. αφενός, και του 
Ελληνικού Δημοσίου δια των Υπουργών Εθνικής Οικο¬ 
νομίας και Μεταφορών και Επικοινωνιών αφετέρου, συνά- 
πτεται σύμφωνα με το άρθρο 4 του Ν. 2414/96 Συμβόλαιο 
Διαχείρισης στο οποίο καθορίζονται με λεπτομέρεια και 
στο πλαίσιο των Στρατηγικού και Επιχειρησιακού Σχεδίων 
οι στόχοι που ο Διευθύνων Σύμβουλος, και κατά περίπτω¬ 
ση, και ο Πρόεδρος του Δ.Σ., αναλαμβάνουν να εκπληρώ¬ 
σουν κατά τη διάρκεια της θητείας τους, καθώς και οι αντί¬ 
στοιχες υποχρεώσεις του Δημοσίου. 

ε, Η θητεία του Διευθύνοντα Συμβούλου είναι πενταετής. 

στ. Οι συμβάσεις του Διευθύνοντα Συμβούλου, και -κατά 
περίπτωση - και του Προέδρου του Δ.Σ., καθώς και το 
αντίστοιχο Συμβόλαιο Διαχείρισης, μπορεί να καταγγελ¬ 
θούν από την πλευρά του Δημοσίου και να ανακληθεί ο 
διορισμός τους, σύμφωνα με τους όρους του Συμβολαίου 
Διαχείρησης και αν συντρέχει σπουδαίος προς τούτο 
λόγος, ιδίως δε αν διαπιστωθεί σοβαρή απόκλιση των 
μεγεθών ή του χρόνου πραγματοποίησης των στόχων που 
έχουν ταχθεί που δεν δικαιολογείται επαρκώς. 

5. α. Το Συμβούλιο Διεύθυνσης συγκροτείται από τον 
Διευθύνοντα Σύμβουλο ως Πρόεδρό του, τους Γενικούς 
Διευθυντές ή τον Γενικό Διευθυντή αν υπάρχει μόνο 
ένας, και τους Διευθυντές της Εταιρείας. Σε περίπτωση 
απουσίας ή κωλύματος του Διευθύνοντα Συμβούλου, 
καθήκοντα Προέδρου ασκεί ο Γενικός Διευθυντής. Σε 
περίπτωση κωλύματος ή απουσίας των Διευθυντών, 
μετέχουν οι νόμιμοι αναπληρωτές τους. 

β. Το Συμβούλιο Διεύθυνσης λειτουργεί κατά τις δια¬ 
τάξεις Ειδικού Κανονισμού Λειτουργίας του ο οποίος 
καταρτίζεται από το Διοικητικό Συμβούλιο. 

γ. Το Συμβούλιο Διεύθυνσης ασκεί τις αρμοδιότητες 
του άρθρου 8 του Ν. 2414/96 καθώς και εκείνες που 
του ανατίθενται με απόφαση Διοικητικού Συμβουλίου ή 
του Διευθύνοντα Συμβουλίου. 

6. α. Οι Γενικοί Διευθυντές είναι ανώτατα στελέχη της 
Εταιρείας εκτός οργανικών θέσεων και επιλέγονται από το 
Διοικητικό Συμβούλιο μετά από πρόταση του Διευθύνοντα 
Συμβούλου είτε από εξειδικευμένα στελέχη διοίκησης του 
Προσωπικού της εταιρείας είτε εκτός του Προσωπικού 
αυτού με απόσπαση ή με σύναψη ειδικής σύμβασης. 

β. Η αναγκαιότητα διορισμού Γενικών Διευθυντών 
υπόκειται στη κρίση του Διοικητικού Συμβουλίου, το 
οποίο καθορίζει τον αριθμό και τις αρμοδιότητές τους. 

Αρθρο 2 

Έκτακτος Έλεγχος 

Εκτός από τον Τακτικό Έλεγχο δύναται να διεξα- 
χθούν σε σχέση με την όλη διαχείριση της Εταιρείας οι 
προβλεπόμενοι από την νομοθεσία έκτακτοι έλεγχοι 
υπό τις προϋποθέσεις και κατά τη διαδικασία που ορί¬ 
ζονται κατά περίπτωση, και ειδικότερα οι έλεγχοι οι 
προβλεπόμενοι από τις διατάξεις του άρθρου 40 παρ. 1 
στοιχ. δ του κωδ. Ν. 2190/1920, της παρ. 11 του 
άρθρου 38 του Ν. 2065/1992 και του άρθρου 3 του Ν. 
2362/1995. Στις δύο τελευταίες περιπτώσεις με κοινή 
απόφαση των Υπουργών Εθνικής Οικονομίας και 
Οικονομικών δύναται να ανατίθεται ο αντίστοιχος δια¬ 
χειριστικός έλεγχος σε ελεγκτικές Εταιρείες. 


Άρθρο 3 

Ισχύς προγενεστέρων διατάξεων 

Διατάξεις Νόμων, Προεδρικών Διαταγμάτων και 
Υπουργικών Αποφάσεων που αναφέρονται οπωσδήποτε 
στους ΗΣΑΠ και που δεν καταργούνται ή θίγονται από τις 
ρυθμίσεις του Ν. 2414/96, εξακολουθούν να ισχύουν. 

Άρθρο 4 

Ερμηνευτική διάταξη 

Όπου στο παρόν Καταστατικό γίνεται μνεία ή παρα¬ 
πομπή στον Ν. 2414/96, στον κωδ. Ν. 2190/20 και σε 
άλλους Νόμους ή νομοθετικά εν γένει κείμενα, η ανα¬ 
φορά νοείται στις διατάξεις τους όπως αυτές εκάστοτε 
θα έχουν τροποποιηθεί και θα ισχύουν. 

Άρθρο 5ο 

Περίπτωση διαχωρισμού των ιδιοτήτων Διευθύνοντος 
Συμβούλου και Προέδρου του Διοικητικού Συμβουλίου 

Στην περίπτωση που κατ’ εφαρμογή της διάταξης της 
παρ. 4 στοιχ. α’ εδαφ. β’ του άρθρου 1 του παρόντος, 
δεν συμπίπτουν στο ίδιο πρόσωπο οι ιδιότητες του 
Διευθύνοντα Συμβούλου και του Προέδρου του 
Διοικητικού Συμβουλίου, ο Πρόεδρος του Διοικητικού 
Συμβουλίου έχει τις εξουσίες, αρμοδιότητες και υπο¬ 
χρεώσεις που στις διατάξεις του Καταστατικού ορίζεται 
ότι ανήκουν στον Πρόεδρο του Διοικητικού Συμβουλίου 
ή στον Διευθύνοντα Σύμβουλο ως Πρόεδρο του 
Διοικητικού Συμβουλίου. 

Άρθρο 6 

Εφαρμογή των διατάξεων περί Στρατηγικού και 

Επιχειρησιακού Σχεδίου και Συμβολαίου Διαχείρισης 

Τα περί Στρατηγικού και Επιχειρησιακού Σχεδίων των 
παρ. 1 έως και 4 του άρθρου 3, και περί Συμβολαίου 
Διαχείρισης των παραγράφων 1 έως και 4, του άρθρου 
4 του Ν. 2414/96, εφαρμόζονται και στους ΗΣΆΠ όπως 
ορίζονται στις Διατάξεις αυτές. 

Άρθρο 7 

Καταργούμενες Διατάξεις 

Από της θέσεως σε ισχύ των παραπάνω διατάξεων 
καταργείται κάθε άλλη διάταξη που αντίκειται σ’ αυτές. 

Άρθρο 8 
Έναρξη ισχύος 

Η ισχύς των παραπάνω διατάξεων θα αρχίσει από τη 
δημοσίευση της προβλεπόμενης από τον Ν. 2414/96 
Κοινής Εγκριτικής Απόφασης των Υπουργών Εθνικής 
Οικονομίας, Οικονομικών και Μεταφορών και Επικοινωνιών 
στην Εφημερίδα της Κυβερνήσεως, εκτός αν ορίζεται δια¬ 
φορετικά παραπάνω ή στην απόφαση αυτή. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού ή του 
προϋπολογισμού της ΗΣΑΠ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Δεκεμβρίου 1996 

